b'\n_START_ARTICLE_\nMatej Facij\n_START_SECTION_\n\xc5\xbdivljenje in delo\n_START_PARAGRAPH_\nBil je italijanskega rodu. V Polhov Gradec je pri\xc5\xa1el v za\xc4\x8detku 18. stoletja z Dunaja in ustanovil umetni\xc5\xa1ko delavnico. Delal je v samem kraju in v okolici. Pri delu sta mu pomagala sinova Gregor in Anton. Po Gregorjevi rani smrti se je z njegovo vdovo poro\xc4\x8dil Toma\xc5\xbe \xc5\xa0ifrer, ki je prav tako poprijel za delo v delavnici._NEWLINE_Najve\xc4\x8dji mojstrovini delavnice sta baro\xc4\x8dna oltarja v cerkvi sv. Petra v Dvoru in glavni oltar \xc5\xbeupnijske cerkve Marijinega rojstva v Polhovem Gradcu. Oltar v \xc5\xbeupnijski cerkvi je bil v preteklih letih popolnoma obnovljen in ga pri\xc5\xa1tevajo med najve\xc4\x8dje baro\xc4\x8dne oltarje na Slovenskem. V slednji so se nahajali \xc5\xa1e \xc5\xa1tirje njihovi oltarji, ki po so bili v ljubljanskem potresu 1895 popolnoma uni\xc4\x8deni. Danes strokovnjaki uvr\xc5\xa1\xc4\x8dajo to delavnico med najvidnej\xc5\xa1e slovenske baro\xc4\x8dne mojstre.'